## Zakon o Hrvatskoj gospodarskoj komori

### NN 66/1991 (9.12.1991.), Zakon o Hrvatskoj gospodarskoj komori

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o Hrvatskoj gospodarskoj komori

Proglašavam Zakon o Hrvatskoj gospodarskoj komori, kojeg je Sabor Republike
Hrvatske donio na sjednicama Vijeća udruženog rada 4. prosinca 1991, Vijeća
općina 4. prosinca 1991. i Društveno-političkog vijeća 4. prosinca 1991.

Klasa: 011-01/91-01/l66

Urbroj: 71-91-1

Zagreb, 9. prosinca 1991.

Predsjednik Republike Hrvatske

**dr. Franjo 'Tuđman, v. r.**

---

## ZAKON

### o Hrvatskoj gospodarskoj komori

Članak 1.

Hrvatska gospodarska komora je samostalna stručnoposlovna organizacija,
koja promiče, zastupa i usklađuje zajedničke interese svojih članica pred
drevnim i drugim organima u zemlji i inozemstvu.

Hrvatska gospodarska komora ima svojstvo pravne osobe.

Članak 2.

Članice Hrvatske gospodarske komore su sve pravne i fizičke osobe koje
obavljaju gospodarsku djelatnost sa sjedištem na području Republike Hrvatske.

Pravne osobe iz stavka 1. ovoga članka postaju članice Hrvatske gospodarske
komore upisom u sudski registar.

Fizičke osobe iz stavka 1. ovoga članka postaju članice Hrvatske gospodarske
komore preko svojih udruženja odnosno saveza.

U Hrvatsku gospodarsku komoru mogu se učlaniti i organizacije koje obavljaju
društvenu djelatnost, profesionalna i stručna društva i udruženja, te druge
organizacije koje svojom djelatnošću unapređuju rad i poslovanje gospodarskih
subjekata.

Članak 3.

Zadaci Hrvatske gospodarske komore su:

- zastupanje interesa članica pred državnim organima kod oblikovanja
gospodarskog sisteme i mjera ekonomske politike;

- procjena mogućnosti i uvjeta gospodarskog razvoja;

- unapređivanje razvoja poduzetništva;

- uspostavljanje i razvijanje svih vrsta poslovnih odnosa s inozemstvom;

- poticanje istraživanja, razvoja i inovacija;

- razvijanje informacijskog sustava Hrvatske gospodarske komore i poslovnog
informiranja;

- vođenje evidencije registriranih poduzeća i radnji;

- usklađivanje interesa članica Hrvatske gospodarske komore;

- poticanje razvoja tehnološke infrastrukture, informatizacija gospodarstva
i praćenje standardizacije hardvera. softvera i komunikacije;

- usklađivanje gospodarskih i društvenih interesa s područja ekologije;

- priprema, sklapanje i praćenje primjene kolektivnih ugovora;

- izdavanje mišljenja o bonitetu svojih članica;

- poduzimanje mjera za poticanje i razvijanje dobrih poslovnih običaja
i poslovnog morala;

- obrazovanje i inovacija znanja kadrova u gospodarstvu ;

- pružanje pomoći prilikom osnivanja novih i transformacije postojećih
poduzeća, te obavljanje drugih zadataka od interesa članica Hrvatske gospodarske
komore

- rješavanje tekućih pitanja od značaja za obavljanje gospodarskih djelatnosti;

- obavljanje drugih zadataka određenih zakonom i statutom.

Članak 4.

Organi Hrvatske gospodarske komore su: skupština, upravni odbor, nadzorni
odbor i predsjednik.

Članak 5.

Skupštinu Hrvatske gospodarske komore sačinjavaju izabrani predstavnici
članica Hrvatske gospodarske komore.

Članak 6.

Skupština Hrvatske gospodarske komore:

- donosi statut;

- donosi temeljne odrednice za program rada;

- donosi financijski proračun;

- odlučuje o raspisivanju izbora te obavlja izbore i razrješenja u skladu
sa statutom:

- odlučuje o osnivanju i ukidanju predstavništava u inozemstvu;

- obavlja i druge poslove navedene ovim zakonom statutom.

Članak 7.

Upravni odbor Hrvatske gospodarske komore:

- provodi odluke i zaključke Skupštine;

- utvrđuje prijedloge statuta i drugih akata koje donosi Skupština;

- predlaže odluke, zaključke i stavove, te daje mišljenja o pitanjima
o kojima će Skupština raspravljati,

- utvrđuje i uskladuje interese članica;

- donosi opće akte stručne službe;

- obavlja izbore, imenovanja i razrješenja u skladu sa statutom;

- odlučuje o prigovorima na pojedinačne isprave donesene u izvršavanju
javnih ovlaštenja;

- obavlja i druge poslove navedene statutom.

Članak 8.

Način izbora organa Hrvatske gospodarske komore, njihov sastav i djelokrug
rada utvrđuje se Statutom Hrvatske gospodarske komore.

Članak 9.

Predsjednika Hrvatske gospodarske komore bira skupština Hrvatske gospodarske
komore.

Predsjednik Hrvatske gospodarske komore predstavlja i zastupa Hrvatsku
gospodarsku komoru i odgovoran je za zakonitost njenog rada.

Članak 10.

Članice Hrvatske gospodarske komore ostvaruju svoje interese u Hrvatskoj
gospodarskoj komori neposredno u strukovnim grupama i posredno preko svojih
izabranih predstavnika u skupštini i drugim oblicima organiziranja i rada
utvrđenim Statutom Hrvatske gospodarske komore.

Članak 11.

Hrvatska gospodarska komora obavlja određena javna ovlaštenja koja su
utvrđena zakonom.

Potvrde, uvjerenja i druge isprave koje Hrvatska gospodarska komora
izdaje u izvršavanju javnih ovlaštenja imaju karakter i značaj javnih isprava.

Članak 12.

Hrvatska gospodarska komora surađuje s drugim komorama i odgovarajućim
udruženjima u zemlji i inozemstvu.

Članak 13.

Hrvatska gospodarska komora ima pravo pokretati inicijativu za donošenje
republičkih zakona i drugih propisa iz oblasti gospodarskog sustava i mjere
tekuće ekonomske politike te davati mišljenje, primjedbe i prijedloge na
nacrte i prijedloge zakona i drugih propisa iz ovog područja, kao i sudjelovati
u pripremanju zakona i drugih propisa od interesa za njene članice.

Članak 14.

Hrvatska gospodarska komora ima statut.

Statutom Hrvatske gospodarske komore uređuju se osobito: način ostvarivanja
interesa članica; prava, obveze i odgovornosti članica; oblici organiziranja
i rada; organi, njihov djelokrug. sastav, broj članova, način biranja,
imenovanja i trajanje mandata; način odlučivanja; sadržaj i oblici ostvarivanja
suradnje s komorama u zemlji i inozemstvu, organima vlasti i drugim organizacijama;
javnost rada i informiranje: osiguranje sredstava za rad: način organiziranja
i zadaci stručne službe; postupak donošenja statuta i drugih općih akata,
te druga pitanja određena zakonom.

Statut Hrvatske gospodarske komore objavljuje se u "Narodnim novinama".

Članak l5.

Hrvatska gospodarska komora osniva regionalne komore. Regionalne komore
su sastavni dio Hrvatske gospodarske komore, s položajem i ovlaštenjima
utvrđenim ovim zakonom i Statutom Hrvatske gospodarske komore.

Regionalna komora obuhvaća odlukom Skupštine Hrvatske gospodarske komore
utvrđeno područje koje čini više prostorno povezanih općina.

Članak 16.

Hrvatska gospodarska komora može osnivati svoja predstavništva u inozemstvu
uz suglasnost Vlade Republike Hrvatske.

Članak 17.

Hrvatska gospodarska komora može u suradnji sa stranim osobama osnivati
mješovite komore sa sjedištem u zemlji ili inozemstvu.

Članak 18.

Pri Hrvatskoj gospodarskoj komori postoji sud časti. Sud časti odlučuje
o povredama dobrih poslovnih običaja u obavljanju gospodarskih djelatnosti
i prometa robe i usluga u prometu robe na područje Hrvatske gospodarske
komore, o neizvršavanju obveza članica Hrvatske gospodarske komore i povredama
statuta i općih akata Hrvatske gospodarske komore.

Statutom Hrvatske gospodarske komore ili drugim općim aktom skupštine
uređuje se način izbora, nadležnost suda časti i mjere koje može izreći,
sastav i organizacija suda časti te postupak pred sudom časti.

Članak 19.

Pri Hrvatskoj gospodarskoj komori postoji Stalno izbrano sudište.

Fizičke ili pravne domaće ili strane osobe (fizičke osobe s prebivalištem
ili trajnim boravištem u inozemstvu, odnosno pravne osobe sa sjedištem
u inozemstvu) mogu ugovoriti nadležnost Stalnog izbranog sudišta iz stavka
1. ovoga članka za posredovanje radi mirenja ili za odlčivanje u sporovima
o pravima kojima mogu slobodno raspolagati ako zakonom nije određeno da
za odlučivanje o određenoj vrsti tih sporova postoji isključiva nadležnost
redovitog suda.

Pravorijek izbranog suda i Stalnog izbranog sudišta je konačan i među
strankama ima snagu pravomoćne presude redovitog suda.

Statutom ili drugim općim aktom Hrvatske gospodarske komore koji se
objavljuje u "Narodnim novinama" uređuju se nadležnost, sastav
i organizacija Stalnog izbranog sudišta i izbranog suda te pravila o postupku
pred izbranim sudom u sporovima bez međunarodnog elementa i u sporovima
s međunarodnim elementom.

Članak 20.

Sredstva potrebna za rad Hrvatske gospodarske komore osiguravaju se
iz doprinosa ili članarine koju plaćaju članice Hrvatske gospodarske komore,
prihoda od naknada za usluge i drugih izvora.

Osnovicu i stopu, te način i rokove plaćanja doprinosa ili članarine
utvrđuje Skupština Hrvatske gospodarske komore.

Doprinos ili članarinu članice uplaćuju na račun Hrvatske gospodarske
komore.

Članak 21.

Hrvatska gospodarska koniora ima stručnu službu. Akte o organizaciji
i radu stručne službe donosi nadležni organ Hrvatske gospodarske komore
u skladu sa zakonom i statutom Hrvatske gospodarske komore.

Članak 22.

Hrvatska gospodarska komora je dužna svoju organizaciju, statut i druge
opće akte uskladiti s odredbama ovoga zakona u roku tri mjeseca od dana
stupanja na snagu ovoga zakona.

Članak 23.

Osnovne privredne komore osnovane prema Zakonu o udruživanju u privredne
komore ("Narodne novine", br. 42/86. i 57/89) prestaju s radom
tri mjeseca od dana stupanja na snagu ovoga zakona i nastavljaju.poslovati
kao Regionalne komore Hrvatske gospodarske komore u skladu s njenim statutom
i ovim zakonom, a njihova sredstva, prava, obveze i radnike preuzima Hrvatska
gospodarska komora.

Članak 24.

Na dan stupanja na snagu ovoga zakona prestaje važiti Zakon o udruživanju
u privredne komore ("Narodne novine" br. 42/86. i 57/89) i neće
se primjenjivati Zakon o Privrednoj komori Jugoslavije ("Službeni
list SFRJ" br. 42/90).

Članak 25.

Ovaj zakon stupa na snagu osmoga dana od dana objave u "Narodnim
novinama".

Klasa: 300-01/91-01/02

Zagreb, 4. prosinca 1991.

SABOR REPUBLIKE HRVATSKE

Predsjednik Vijeća udruženog rada

**mr. Ivan Matija, v. r.**

Predsjednik Vijeća općina

**Luka Bebić, dlpl. ing., v. r.**

Predsjednik Društveno-političkog vijeća

**Vice Vukojević, dipl. iur., v. r.**

Predsjednik Sabora

**dr. Žarko Domljan, v. r.**

Zakon, NN 66/1991-1686
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)